Voorsitters Oorsig 2010 | Strauss & Co - Fine Art Auctioneers | Consultants
Voorsitters Oorsig 2010
Also available in English at Annual Review 2010
Ons strewe na goeie diens en uitnemendheid bly ‘n daaglikse verbintenis wat harde werk en toewyding verg van ons span onder leiding van Stephan Welz. Die gevolg is dat die jaar 2010 alle verwagtinge oortref het ten opsigte van omset, die behaling van rekords en die gehalte van besendings wat ons bevoorreg was om te hanteer. Die totale omset vir die jaar is R187 miljoen. Hierdie resultate toon ‘n styging van 86% teenoor dieselfde tydperk verlede jaar, ons aanvangsjaar. Dit bevestig die groot aanvraag na top Suid-Afrikaanse kuns aangebied met Strauss & Kie. se stempel van gehalte en outentisiteit, nieteenstaande die onvoorspelbare ekonomiese klimaat. Ons markaandeel is die hoogste, nie net in Suid-Afrika waar ons sedert ons ontstaan die markleier is nie, maar ook wêreldwyd, ondanks ons laer kommissietariewe en koperspremie. Die laasgenoemde word outomaties by die hamerprys getel wanneer resultate in die media gepubliseer word.